**DAVID LYNCH POSJETIO ART KINO KRITERION**

**Sarajevo, 21. oktobar 2012. godine** – U subotu je u prepunoj kino sali sarajevskog art kina Kriterion održana regionalna premijera filma “Meditacija, kreativnost, mir” velikog umjetnika David Lyncha.

Ovaj dokumentarni film predstavlja kolaž predavanja koje je Lynch održao na vrhunskim filmskim školama i intervjua sa ovim filmskim stvaraocem na temu umjetnosti, kreativnih procesa i Transcendentalne Meditacije.

Nakon održane projekcije publici se lično obratio David Lynch iz svog dnevnog boravka i spremno odgovarao na pitanja publike vezana za svoj rad, kreativnost i lične uspjehe. Tom prilikom je i dao naslutiti da bi u budućnosti mogao posjetiti Bosnu i Hercegovinu i Sarajevo.

Moderator projekcije i razgovora je bio Haris Bilalović, poznati voditelj sa malih ekrana i jedna od najzaslužnijih osoba velike noći za sve poštovaoce rada David Lyncha.

**Za više informacije molim Vas da me kontaktirate.**

Dalila Zeljković

061 325 911